Рондо

Рондо (французча. rondeau – айлана) ыр түзүлүшүндө – уйкаштыгы (aabba, abbr, aabbar түрүндө уйкашуучу) 15 саптан турган туруктуу ыр формасы; андагы г – 1-саптын биринчи сөздөрүн кайталоочу уйкашпаган рефрен; 2) музыкада – түрдүү кайрыктар менен жаңыланып туруучу башкы теманын (рефрен) бир нече жолу кайталанышына негизделген музыкалык форма. Кайырмалуу элдик ырдан келип чыккан, 17–18-кылымдарда француз клавесинчилеринин музыкасында кеңири колдонулган. Веналык классиктер соната-симфония түрмөктөрүндө пайдаланышкан. Кийин ал пьесанын бир формасы катары тарайт. Азыр ыр жанрынан (романс, ария, опера үзүндүсү), балет музыкасынан байыр ала баштады. 
Категория:Искусство
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9